PSL ขาขึ้นรอบใหม่! บวกแรง 7% โบรกฯชี้งบฯ Q2/61 ออกมาดีหนุนทั้งปีพลิกมีกำไร
PSL ขาขึ้นรอบใหม่! บวกแรง 7% โบรกฯชี้งบฯ Q2/61 ออกมาดีหนุนทั้งปีพลิกมีกำไรแนะซื้อเป้า 14.68 บ. โดย ณ เวลา 10.52 น. อยู่ที่ระดับ 11.50 บาท บวก 0.80 บาท หรือ 7.48% ด้วยมูลค่าซื้อขาย 29.26 ล้านบาท
27 มิ.ย. 2561

ผู้สื่อข่าวรายงานว่า บริษัท พรีเชียส ชิพปิ้ง จำกัด (มหาชน) หรือ PSL ณ เวลา 10.52 น. อยู่ที่ระดับ 11.50 บาท บวก 0.80 บาท หรือ 7.48% ด้วยมูลค่าซื้อขาย 29.26 ล้านบาท

บล.ทิสโก้ ระบุในบทวิเคราะห์ฯ หุ้นงบไตรมาส 2/61 เบื้องต้นจะออกมาดี YoY &amp; QoQ – BANPU, BCH, BEM, CMAN, JWD, LPN, PLANB, PSL, QH, SEAFCO, SC, TPIPP, UTP / YoY – COM7, MC, ROJNA, SF
บล.เอเอสแอล ระบุในบทวิเคราะห์ฯแนะ”ซื้อ” หุ้นบมจ.พรีเชียส ชิพปิ้ง (PSL) ดัชนีค่าระวางเรือล่าสุด 1,340 จุด ปรับเพิ่ม 29% ในรอบสัปดาห์ และเป็นการปรับขึ้น 5 วันติดต่อกัน มองเป็นปัจจัยบวกต่อกลุ่มเดินเรือ ด้าน Consensus มีมุมมองเป็นบวกต่อผลประกอบการในช่วงที่เหลือของปี 61 และประเมินผลประกอบการปี 61 จะพลิกกลับมาเป็นกำไร สัดส่วนสัญญาเช่าเรือระยะยาว (ปี 2561 – 65) ปรับเพิ่มต่อเนื่อง ลดความผันผวนของรายได้ในระยะยาว ขณะที่ภาพรวมธุรกิจ Demand ขยายตัวมากกว่าจำนวนกองเรือที่เพิ่มขึ้น (ข้อมูลจาก Clarksons)
ส่วนราคาหุ้นที่ปรับตัวลงมาจากเดือนก่อน ราว 14% ทำให้ Downside Risk จำกัด มองเป็นจังหวะในการสะสม พร้อมให้มูลค่าเหมาะสมเฉลี่ยที่ 14.68 บาท (IAA Consensus / Upside 28%)
 